**Delta IV** je nosná raketa zo série rakiet Delta. Začala svoju činnosť v roku 2002. Bola vyvinutá spoločnosťou Boeing s cieľom pokryť potrebu amerických ozbrojených síl a znížiť výdavky na vynášanie nákladov na orbitu Zeme. Raketa štartovala celkove deväťkrát, z toho raz čiastočne zlyhala. Podľa varianty rakety sa mení konfigurácia pomocných motorov GEM 60, u varianty Heavy dosahuje ich spoločný ťah až 6 625 kN. Prvý stupeň poháňa motor Rocketdyne RS-68 na tekutý kyslík a vodík. Motor druhého stupňa tiež spaľuje tekutý kyslík a vodík a dosahuje ťah 110 kN. S Deltou IV sa počíta aj v budúcnosti, je naplánovaných niekoľko ďalších letov a ďalej sa špekuluje o zvýšení jej nosnosti až na 100 ton na nízku orbitu Zeme. NASA zvažovala využitie motorov Rocketdyne RS-68 pre plánovanú nosnú raketu novej generácie Ares V, ktorej vývoj však bol zrušený.

História
--------

Delta IV bola vyvinutá spoločnosťou Boeing, na základe požiadaviek USAF na nosnú raketu novej generácie EELV (Evolved Expendable Launch Vehicle). Ide o prvú raketu, ktorej stupne sú poháňané výhradne kvapalným kyslíkom a vodíkom. Od 70. rokov ide o jedinú americkú raketu kompletne postavenú za použitia najnovších technológií a postupov. V čase jej nástupu do služby ponúkala oveľa väčšiu nosnosť ako bolo potrebné pre komerčné satelity. Kvôli nedostatku vhodných nákladov bola v roku 2003 stiahnutá z komerčných letov a naďalej slúžila iba USAF. Na konci roka 2006 bola jej výroba presunutá na United Launch Alliance, spoločný podnik Boeing a Lockheed.

Opis
----

Montáž aerodynamického krytu na druhý stupeň
Raketa je dvojstupňová a podľa konfigurácie môže používať silné pomocné rakety GEM-60. Samotná raketa má priemer 5 metrov a výšku podľa veľkosti nákladu 63 – 77,2 metra. Ako palivo oboch stupňov slúži kvapalný kyslík a vodík.

### Prvý stupeň

Prvý stupeň tvorí jeden alebo tri (variant Heavy) **CBC** – *Common Booster Core*. Podobný modulárny prvý stupeň používa raketa Atlas V. O pohon sa stará jeden motor RS-68, ktorý je pripevnený pod nádržou na kvapalný vodík. Kyslíková nádrž je v hornej časti. Motor poskytuje prvých pár minút ťah 3 312,8 kN (102% výkon), potom je výkon znížený na 58% až kým nedohorí. V prípade variantu Delta IV Heavy je prostredný CBC spustený prvých asi 50 sekúnd na 58 % a až potom je výkon zvýšený na 102 %, zatiaľ čo dva bočné CBC idú stále na 102%.

Na zadnej strane je umiestnený koridor pre vedenie káblov a potrubia na kyslík. Priemer 5 metrov je konštantný v celej dĺžke CBC. V prípade variantu Delta IV Heavy sa spojí trojica CBC dohromady. O riadenie letu sa stará navádzací systém *Redundant Inertial Flight Control Assembly*, ide o rovnaký systém, ktorý používa raketa Delta II, iba softvér je prispôsobený parametrom Delty IV. Navádzací systém je pre väčšiu bezpečnosť vybavený šiestimi nezávislými laserovými gyroskopmi a akcelerometrami.

### Druhý stupeň

Druhý stupeň je takmer identický s druhým stupňom Delty III, má však predĺžené nádrže. Je vybavený motormi RL-10B2 na kvapalný kyslík a vodík. Ťah motora je 110 kN a špecifický impulz 462 sekúnd, čas horenia je 850 – 1 125 sekúnd. Používajú sa dve varianty, podľa priemeru nádrže 4 alebo 5 metrov. Systém nakláňania motora (vektorovanie ťahu) je riešený elektromechanicky. Spojenie s prvým stupňom zaisťujú kompozitové medzistupne, v prípade 4 metrového variantu je medzistupeň kužeľovitý. Kryt nákladu je tiež vyrobený z kompozitných materiálov a má rôzne rozmery podľa nákladu.

### Pomocné rakety

Ako pomocné motory na tuhé palivo sú použité GEM 60, umiestňujú sa po dvoch na obvod prvého stupňa. Variant Heavy používa namiesto GEM-60 dva CBC pripevnené po stranách hlavného stupňa. Pomocným CBC chýba navádzací systém a ich horná časť je vybavená aerodynamickým krytom.

Varianty
--------

### Delta IV Medium

Rodina rakiet Delta IV
Základný variant, nemá pomocné motory a druhý stupeň má priemer 4 metre. Zatiaľ vykonal 6 štartov (3 variant 4.2), prvý 11. marca 2003 a zatiaľ posledný 4. novembra 2006. Nosnosť na nízku orbitu je 8 600 kg, na geostacionárnu dráhu dokáže vyniesť 3 900 kg. 

**Podvarianty**

* Delta IV Medium + (4.2) – totožný so základnou verziou, má dva pomocné GEM-60, nosnosť 11 700 kg na nízku a 5 300 kg na geostacionárnu dráhu.
* Delta IV Medium + (5.2) – vo vývoji, zatiaľ neletela. Druhý stupeň má väčší priemer nádrží – 5 metrov. Dva pomocné GEM-60, nosnosť 10 300 kg na nízku a 4 350 kg na geostacionárnu dráhu.
* Delta IV Medium + (5.4) – vo vývoji, zatiaľ neletela. Štyri pomocné GEM-60, nosnosť 13 600 kg na nízku a 6 120 kg na geostacionárnu dráhu.

### Delta IV Heavy

Najvýkonnejší variant. Zatiaľ štartovala prvýkrát 21. decembra 2004, druhýkrát 11. novembra 2007, kedy zároveň vyniesla na obežnú dráhu družicu SAD-23 z USA, tretíkrát 18. januára 2009, štvrtýkrát 21. novembra 2010. Ďalšie štarty:

|  |  |  |  |  |
| --- | --- | --- | --- | --- |
| Dátum | Náklad | Hmotnosť nákladu | Miesto štartu | Výsledok |
| 20. jan. 2011 | KH-11 Kennen 15 (USA-224 / NROL-49) | <17,000 kg | Vandenberg | úspešná |
| 29. jún 2012 | Orion 8 / Mentor 6 (USA-237 / NROL-15) | Classified | Cape Canaveral | úspešná |
| 28. aug. 2013 | KH-11 Kennen 16 (USA-245 / NROL-65) | <17,000 kg | Vandenberg | úspešná |
| 5. dec. 2014 | Orion capsule Exploration Flight Test 1 (EFT-1) |  | Cape Canaveral | úspešná |
| 11. jún 2016 | Orion 9 / Mentor 7 (USA-268 / NROL-37) | Classified | Cape Canaveral | úspešná |
| 12. aug. 2018 | Parker Solar Probe | 685 kg | Cape Canaveral | úspešná |
| 19. jan 2019 | NROL 71, (KH-11 Kennen ) | <17,000 kg | Vandenberg | úspešná |

Druhý stupeň má zväčšené nádrže a má priemer 5 metrov. Nepoužíva pomocné motory GEM, ale dva CBC stupne. Dokáže vyniesť 25 800 kg na nízku a 10 843 kg na geostacionárnu dráhu.

12. augusta 2018 vyniesla s pomocou horného stupňa Star 48BV len 685 kg sondu Parker Solar Probe navrhnutú na prieskum Slnka.

### Zamietnuté a vývojové verzie

* **Delta IV Small** – podobné parametre ako Delta II 7925. Trojstupňová, v prípade zrušenia Delty II bude jej nástupkyňou. Prvý stupeň je CBC bez pomocných GEM-60, druhý a tretí stupeň sú prevzaté z Delty II.
* **Delta IV Heavy Upgrade 30 t** – štúdia 2004, variant Delta IV Heavy so štyrmi GEM 60.
* **Delta IV Heavy Upgrade 35 t** – štúdia 2004, variant Delta IV Heavy s upraveným motorom RS-68B, vylepšený druhý stupeň.
* **Delta IV Heavy Upgrade 40 t** – štúdia 2004, variant Delta IV Heavy so štyrmi GEM 60 a vylepšeným motorom RS-68 Regen.
* **Delta IV Heavy Upgrade 42 t** – štúdia 2004, variant Delta IV Heavy s novým motorom RS-800 a vylepšeným druhým stupňom. Zamietnuté – potreba úpravy existujúcich odpaľovacích rámp.
* **Delta IV Heavy Upgrade 67 t** – štúdia 2004, spojenie piatich CBC.
* **Delta IV Heavy Upgrade 70 t** – štúdia 2004, spojenie piatich CBC, vylepšený druhý stupeň.
* **Delta IV Heavy Upgrade 94 t** – štúdia 2004, spojenie siedmich CBC, nové motory RS-800, vylepšený druhý stupeň, plášť z veľmi ľahkých zliatin hliníka a lítia.

Zamietnuté – potreba nových odpaľovacích rámp a kompletizačnej infraštuktúry.

* **Delta IV Heavy Upgrade 100 t** – štúdia 2004, nosič novej generácie, nosnosť podobná ako Saturn V, nové motory, nový druhý stupeň, nové materiály

Zamietnuté – potreba nových odpaľovacích rámp, kompletizačnej infraštuktúry, továrni a technológií.

Referencie
----------

1. ↑  Lubor Lejček. Úspešný štart rakety Delta 4 Heavy. *Letectví a kosmonautika*, 2007, roč. 84, čís. 12, s. 37. ISSN 0024-1156.

Pozri aj
--------


|  |  |
| --- | --- |
| Portal | Kozmonautický portál |

* Delta (nosná raketa)
* RS-68
* Graphite-Epoxy Motor

Iné projekty
------------

Commons
* Spolupracuj na Commons Commons ponúka multimediálne súbory na tému **Delta IV**

Externé odkazy
--------------

* (po anglicky)
* (po anglicky)
* Video štartu na YouTube

Zdroj
-----

*Tento článok je čiastočný alebo úplný preklad článku Dlta IV na českej Wikipédii.*

| * z
* d
* u
Nosné rakety USA |
| --- |
| Súčasné |  Antares **·**  Atlas V **·**  Delta (II **·**  IV **·**  Heavy) **·**  Falcon 9 (Block 5) **·**  Falcon Heavy **·**  Minotaur (I **·**  IV **·**  V **·**  C) **·**  Pegasus **·**  SLS **·**  SPARK  |
| Plánované |  BFR **·**  New Glenn **·**  Vulcan  |
| Vyradené |  Ares (I **·**  V) **·**  Athena (I **·**  II) **·**  Atlas (B **·**  D **·**  E/F **·**  G **·**  H **·**  I **·**  II **·**  III **·**  LV-3B **·**  SLV-3 **·**  Able **·**  Agena **·**  Centaur) **·**  Conestoga **·**  Delta (A **·**  B **·**  C **·**  D **·**  E **·**  G **·**  J **·**  L **·**  M **·**  N **·**  0100 **·**  1000 **·**  2000 **·**  3000 **·**  4000 **·**  5000 **·**  III) **·**  Falcon 1 **·**  Falcon 9 (v1.0 **·**  v1.1 **·**  Full Thrust (v1.2) Block 1, 2, 3 **·**  Block 4) **·**  H-I **·**  Juno I **·**  Juno II **·**  N-I **·**  N-II **·**  Pilot **·**  Saturn (I **·**  IB **·**  V **·**  INT-21) **·**  Scout **·**  Shuttle **·**  Sparta **·**  Thor (Able **·**  Ablestar **·**  Agena **·**  Burner **·**  Delta **·**  DSV-2U) **·**  Thorad-Agena **·**  Titan (II GLV **·**  IIIA **·**  IIIB **·**  IIIC **·**  IIID **·**  IIIE **·**  34D **·**  23G **·**  CT-3 **·**  IV) **·**  Vanguard  |